<https://hopzone.eu/forums/topic/68075-%CE%B3%CE%B1%CE%BB%CE%BB%CE%AF%CE%B1-%CF%80%CE%B1%CF%81%CE%AC%CF%84%CE%B1%CF%83%CE%B7-%CF%84%CE%BF%CF%85-%CE%BA%CF%85%CE%B2%CE%B5%CF%81%CE%BD%CE%B7%CF%84%CE%B9%CE%BA%CE%BF%CF%8D-%CE%B1%CE%B4%CE%B9%CE%B5%CE%BE%CF%8C%CE%B4%CE%BF%CF%85-%E2%80%93-%CF%84%CE%B1-%CF%83%CE%B5%CE%BD%CE%AC%CF%81%CE%B9%CE%B1-%CE%B3%CE%B9%CE%B1-%CF%85%CF%80%CE%B7%CF%81%CE%B5%CF%83%CE%B9%CE%B1%CE%BA%CE%AE-%CE%BA%CF%85%CE%B2%CE%AD%CF%81%CE%BD%CE%B7%CF%83%CE%B7/>
<http://schema.org/text>
"Γαλλία: Παράταση του κυβερνητικού αδιεξόδου – Τα σενάρια για υπηρεσιακή κυβέρνηση \n \n\nΤο πολιτικό σκηνικό στη Γαλλία «φλέγεται»…  Το Νέο Λαϊκό Μέτωπο που κατέκτησε στις 7 Ιουλίου τη νίκη στις εκλογές δεν έχει μπορέσει να βρει το πρόσωπο που θα προτείνει για την πρωθυπουργία με την κλεψύδρα να αδειάζει και το βράδυ ο πρόεδρος της χώρας, Εμανουέλ Μακρόν, να κάνει δεκτή την παραίτηση του πρωθυπουργού Γκαμπεριέλ Ατάλ. \nΜπροστά όμως στο κυβερνητικό αδιέξοδο και με τους Ολυμπιακούς Αγώνες προ των Πυλών ο Ατάλ θα συνεχίσει να κρατά το πρωθυπουργικό τιμόνι, σε υπηρεσιακή κυβέρνηση, μέχρι την άφιξη του αντικαταστάτη του, χειριζόμενος τις «τρέχουσες υποθέσεις». \n\nΘα υπάρξει δηλαδή μία προσωρινή κατάσταση, η οποία δεν αποκλείεται να είναι και κάποιων εβδομάδων, δηλαδή έως το τέλος των αγώνων του Παρισιού, που αρχίζουν στις 26 Ιουλίου και ολοκληρώνονται στις 11 Αυγούστου. \n\n&#13;\n &#13;\n\t&#13;\n\t\t&#13;\n\t\t\tThis is the hidden content, please&#13;\n\t\t\t&#13;\n\t\t\t\t&#13;\n\t\t\t\t\tSign In&#13;\n\t\t\t\t &#13;\n\t\t\t\tor &#13;\n\t\t\t\t&#13;\n\t\t\t\t\tSign Up&#13;\n\t\t\t\t &#13;\n\t\t\t\t\t&#13;\n\t\t\t&#13;\n\t&#13;\n/applications/core/interface/js/spacer.png\"&gt;\nΗ Γαλλία των Ολυμπιακών Αγώνων σε αναζήτηση νέας κυβέρνησης \n\nΗ υπηρεσιακή κυβέρνηση θα έχει την ευθύνη να χειρίζεται θέματα καθημερινότητας και καταστάσεις έκτακτης ανάγκης. Δεν θα είναι σε θέση να συγκαλεί συνεδριάσεις του υπουργικού συμβουλίου, να καταθέσει νέα νομοσχέδια ή να εγκρίνει δημοσιονομικά μέτρα. Εάν κινηθεί προς θέσπιση νομοθεσίας, τα μέτρα θα μπορούσαν να ακυρωθούν από δικαστή διοικητικού δικαστηρίου — αλλά δεν είναι δεδομένο, καθώς δεν υπάρχει σαφής ορισμός της έννοιας. \n«Μπλόκο» της Ανυπότακτης Γαλλίας  στη Λοράνς Τουμπιανά για πρωθυπουργό \nΗ αντικατάσταση του Ατάλ, υπό κανονικές συνθήκες, θα έπρεπε να προέλθει από τους κόλπους του μεγαλύτερου σε έδρες κόμματος, του Νέου Λαϊκού Μετώπου της αριστεράς. \nΌμως, μέχρι και σήμερα το τοπίο είναι νεφελώδες λόγω της αδυναμίας του συνασπισμού  κομμάτων να καταλήξουν σε ένα κοινής -μεταξύ τους- αποδοχής πρόσωπο. \nΤο τελευταίο όνομα που έπεσε στο τραπέζι των διαπραγματεύσεων ήταν αυτό της Γαλλίδας καθηγήτριας Οικονομικών Λοράνς Τουμπιανά. \nΤο Σοσιαλιστικό κόμμα, οι Οικολόγοι και το Κομμουνιστικό κόμμα έδωσαν τη συγκατάθεσή τους στην Τουμπιανά που δεν έχει κομματική ένταξη αλλά συνέταξε σε μεγάλο βαθμό τη συμφωνία του Παρισιού του 2015 για την αντιμετώπιση της κλιματικής αλλαγής. \nΤην υποψηφιότητά της απέρριψε ως «μη σοβαρή», η Ανυπότακτη Γαλλία του Ζαν Λικ Μελανσόν, θεωρώντας πως μόνο ένα πολιτικό στέλεχος από τις τάξεις της θα μπορούσε να εφαρμόσει κατά γράμμα το προεκλογικό πρόγραμμα του Νέου Λαϊκού Μετώπου, το οποίο διαθέτει τη σχετική αλλά όχι την απόλυτη πλειοψηφία. \n\n&#13;\n &#13;\n\t&#13;\n\t\t&#13;\n\t\t\tThis is the hidden content, please&#13;\n\t\t\t&#13;\n\t\t\t\t&#13;\n\t\t\t\t\tSign In&#13;\n\t\t\t\t &#13;\n\t\t\t\tor &#13;\n\t\t\t\t&#13;\n\t\t\t\t\tSign Up&#13;\n\t\t\t\t &#13;\n\t\t\t\t\t&#13;\n\t\t\t&#13;\n\t&#13;\n/applications/core/interface/js/spacer.png\"&gt;\nΌχι στην Τουμπιανά για πρωθυπουργό από τον Μελανσόν \n\nΣταδιακά η κατάσταση που διαμορφώνεται προσλαμβάνει διαστάσεις ρήξης, με τα αριστερά κόμματα να φιλονικούν δημοσίως για το αδιέξοδο και να επιρρίπτουν ευθύνες το ένα στο άλλο παρατείνοντας το κυβερνητικό αδιέξοδο. \n«Σφήνα» Μακρόν \nΣε αυτό το σημείο φαίνεται να μπαίνει «σφήνα» ο πρόεδρος Μακρόν που κάλεσε τα ηγετικά στελέχη της παράταξής του να εργαστούν με στόχο τη δημιουργία μίας ευρείας διακομματικής συνεργασίας που θα επέτρεπε στη Γαλλία να αποκτήσει μία αυτοδύναμη κυβέρνηση. \nΟρισμένα από αυτά τα στελέχη έχουν δημοσίως δηλώσει ότι θα επιθυμούσαν τη συνεργασία της παράταξης Μακρόν με το κόμμα της παραδοσιακής γαλλικής δεξιάς, τους Ρεπουμπλικάνους, ενώ άλλα στελέχη κλίνουν προς τη συνεργασία με την αριστερά. Η επικείμενη εκλογή του προέδρου της Εθνοσυνέλευσης θα μπορούσε ενδεχομένως να δείξει προς τα πού πηγαίνουν τα πράγματα. \nΚαι αυτό διότι αν δεν υπάρξει συνεργασία της παράταξης Μακρόν με τους Ρεπουμπλικάνους, τότε το Νέο Λαϊκό Μέτωπο της αριστεράς θα μπορούσε να κερδίσει την προεδρία του σώματος. Ήδη πιθανολογείται ότι υποψήφιά του θα είναι η επικεφαλής της κοινοβουλευτικής ομάδας των οικολόγων Σιριέλ Σατλέν. \n\n&#13;\n &#13;\n\t&#13;\n\t\t&#13;\n\t\t\tThis is the hidden content, please&#13;\n\t\t\t&#13;\n\t\t\t\t&#13;\n\t\t\t\t\tSign In&#13;\n\t\t\t\t &#13;\n\t\t\t\tor &#13;\n\t\t\t\t&#13;\n\t\t\t\t\tSign Up&#13;\n\t\t\t\t &#13;\n\t\t\t\t\t&#13;\n\t\t\t&#13;\n\t&#13;\n/applications/core/interface/js/spacer.png\"&gt;\nΣυνεργασίες ψάχνει ο Μακρόν \n\nΣτην αντίθετη περίπτωση όχι, αφού το άθροισμα των βουλευτών των δύο παρατάξεων είναι μεγαλύτερο από το άθροισμα των βουλευτών των κομμάτων της αριστεράς. \n\n\nγαλλία,εμανουέλ μακρόν,ΝΕΟ ΛΑΪΚΟ ΜΕΤΩΠΟ,πρωθυπουργός \n&#13;\n &#13;\n\t&#13;\n\t\t &#13;\n\t\t\tThis is the hidden content, please&#13;\n\t\t\t&#13;\n\t\t\t\t&#13;\n\t\t\t\t\tSign In&#13;\n\t\t\t\t &#13;\n\t\t\t\tor &#13;\n\t\t\t\t&#13;\n\t\t\t\t\tSign Up&#13;\n\t\t\t\t &#13;\n\t\t\t\t\t&#13;\n\t\t\t&#13;\n\t&#13;\n"
<https://hopzone.eu/forums/topic/68075-%CE%B3%CE%B1%CE%BB%CE%BB%CE%AF%CE%B1-%CF%80%CE%B1%CF%81%CE%AC%CF%84%CE%B1%CF%83%CE%B7-%CF%84%CE%BF%CF%85-%CE%BA%CF%85%CE%B2%CE%B5%CF%81%CE%BD%CE%B7%CF%84%CE%B9%CE%BA%CE%BF%CF%8D-%CE%B1%CE%B4%CE%B9%CE%B5%CE%BE%CF%8C%CE%B4%CE%BF%CF%85-%E2%80%93-%CF%84%CE%B1-%CF%83%CE%B5%CE%BD%CE%AC%CF%81%CE%B9%CE%B1-%CE%B3%CE%B9%CE%B1-%CF%85%CF%80%CE%B7%CF%81%CE%B5%CF%83%CE%B9%CE%B1%CE%BA%CE%AE-%CE%BA%CF%85%CE%B2%CE%AD%CF%81%CE%BD%CE%B7%CF%83%CE%B7/>